**Paralel romantic**

*Ion Barbu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numisem nunții noastre-un burg,

Slăvit cu ape-abia de curg -

Ca un dulău trântit pe-o labă,

Vechi burg de-amurg, în țara șvabă.

Scări, unghiuri, porți! În prag de ușe.

O troli domoli, o troli cu gușe,

La ce vărsări, ca de venin,

Vis crud striviți și gând cretin!

Stângi cuburi șubrede, intrate,

De case roșii, zaharate;

Verzi investiri, prin câte-un gang,

Sub ceasuri largi - balang, balang!